
LIETUVOS RESPUBLIKOS KRAŠTO APSAUGOS 
MINISTRAS

ĮSAKYMAS
DĖL KARO PRIEVOLĘ ADMINISTRUOJANČIOS KRAŠTO APSAUGOS SISTEMOS INSTITUCIJOS SPRENDIMŲ APSKUNDIMO IR SKUNDŲ NAGRINĖJIMO TVARKOS APRAŠO PATVIRTINIMO

2011 m. rugsėjo 19 d. Nr. V-1069
Vilnius 


Vadovaudamasis Lietuvos Respublikos karo prievolės ir alternatyviosios krašto apsaugos tarnybos įstatymo 36 straipsnio 2 dalimi,
t v i r t i n u Karo prievolę administruojančios krašto apsaugos sistemos institucijos  sprendimų apskundimo ir skundų nagrinėjimo tvarkos aprašą (pridedama).



KRAŠTO APSAUGOS MINISTRĖ	RASA JUKNEVIČIENĖ



PATVIRTINTA
Lietuvos Respublikos krašto apsaugos ministro 
2011 m. rugsėjo 19 d. įsakymu Nr. V-1069
(Lietuvos Respublikos krašto apsaugos ministro 
2026 m. sausio 6 d. įsakymo Nr. V-13
redakcija)


KARO PRIEVOLĘ ADMINISTRUOJANČIOS KRAŠTO APSAUGOS SISTEMOS INSTITUCIJOS SPRENDIMŲ APSKUNDIMO IR SKUNDŲ NAGRINĖJIMO
TVARKOS APRAŠAS

 SKYRIUS


. Karo prievolę administruojančios krašto apsaugos sistemos institucijos sprendimų apskundimo ir skundų nagrinėjimo tvarkos aprašas (toliau – Aprašas) reglamentuoja karo prievolininko ir asmens, sukakusio 17 metų, skundų dėl karo prievolę administruojančios krašto apsaugos sistemos institucijos sprendimų padavimo ir nagrinėjimo tvarką.
. Aprašas parengtas vadovaujantis Lietuvos Respublikos karo prievolės ir alternatyviosios krašto apsaugos tarnybos įstatymu ir Lietuvos Respublikos krašto apsaugos sistemos organizavimo ir karo tarnybos įstatymu.
. Šiame Apraše vartojamos sąvokos suprantamos taip, kaip jos apibrėžtos Aprašo 2 punkte nurodytuose teisės aktuose.

 SKYRIUS


. Karo prievolininkas ar asmuo, sukakęs 17 metų, gavęs karo prievolę administruojančios krašto apsaugos sistemos institucijos sprendimą, turi teisę pateikti krašto apsaugos ministrui skundą (Aprašo priedas) per 8 darbo dienas nuo sprendimo gavimo dienos.
. Skundas gali būti pateikiamas:
. raštu (tiesiogiai karo prievolininkui ir asmeniui, sukakusiam 17 metų, atvykus į Krašto apsaugos ministerijos Administracijos departamento Dokumentų administravimo skyrių; siunčiamas registruotu paštu ar per kurjerį), elektroniniu būdu (nuskenuotas arba pasirašytas elektroniniu parašu) Krašto apsaugos ministerijos elektroninio pašto adresu pilieciuaptarnavimas@kam.lt, faksu;
. raštu per Lietuvos kariuomenės Karo komendantūrų valdybos regioninės karo komendantūros Karo prievolės ir komplektavimo skyrių (toliau – Skyrius), kuris vykdo karo prievolininko ir asmens, sukakusio 17 metų, administravimą. Skyrius skundą registruoja vidaus dokumentų registre ir perduoda Krašto apsaugos ministerijai per dokumentų valdymo informacinę sistemą. Skundo kopija su registracijos žyma atiduodama karo prievolininkui ar asmeniui, sukakusiam 17 metų.
. Skundas turi būti pasirašytas karo prievolininko ar asmens, sukakusio 17 metų, ar jų įgalioto asmens, jame nurodytas karo prievolininko ar asmens, sukakusio 17 metų, vardas, pavardė, gimimo data, duomenys ryšiams palaikyti (adresas, telefono ryšio numeris, el. pašto adresas), skundo pagrindas ir (ar) motyvai ir juos pagrindžiantys argumentai. Prie skundo turi būti pridėti (pateikti) skundo pagrindą ir (ar) motyvus patvirtinantys dokumentai ir karo prievolę administruojančios krašto apsaugos sistemos institucijos sprendimo kopija.
. Skundas nenagrinėjamas, o karo prievolininkas ar asmuo, sukakęs 17 metų, ir karo prievolę administruojanti krašto apsaugos sistemos institucija apie sprendimą nenagrinėti skundo informuojami Krašto apsaugos ministerijos raštu ne vėliau kaip per 5 darbo dienas nuo skundo gavimo dienos, išskyrus atvejus, kai skunde nenurodyta jokių asmens duomenų ryšiams palaikyti, t. y. jeigu:
. jame nenurodytas asmens vardas, pavardė, adresas arba skundas asmens nepasirašytas;
. tuo pačiu klausimu teismas jau yra priėmęs sprendimą arba krašto apsaugos ministras ar jo įgaliotas asmuo yra priėmęs sprendimą ir asmuo nepateikia naujų faktinių duomenų, leidžiančių ginčyti karo prievolę administruojančios krašto apsaugos sistemos institucijos, krašto apsaugos ministro ar jo įgalioto asmens sprendimą;
. nuo skunde nurodytų pažeidimų paaiškėjimo dienos iki skundo padavimo dienos yra praėję daugiau kaip 6 mėnesiai;
. pradėjus skundo nagrinėjimo procedūrą, skundą tuo pačiu klausimu pradėjo nagrinėti ir teismas. Tokiu atveju skundo nagrinėjimas sustabdomas, kol skundą išnagrinės teismas.
. Karo prievolininkų ir asmenų, sukakusių 17 metų, skundus nagrinėja Krašto apsaugos ministerijos struktūrinis padalinys (toliau – padalinys), kurio nuostatus tvirtina krašto apsaugos ministras ar jo įgaliotas asmuo. 
Punkto pakeitimai:
Nr. V-454,
2026-05-19,
paskelbta TAR 2026-05-19, i. k. 2026-08402            

. Skundas turi būti baigtas nagrinėti ir suformuluoti siūlymai krašto apsaugos ministrui ar jo įgaliotam asmeniui pateikti per 8 darbo dienas nuo skundo gavimo Krašto apsaugos ministerijoje dienos.
. Padalinio siūlymai yra rekomendacinio pobūdžio. 
Punkto pakeitimai:
Nr. V-454,
2026-05-19,
paskelbta TAR 2026-05-19, i. k. 2026-08402            

. Krašto apsaugos ministras ar jo įgaliotas asmuo įvertina padalinio pateiktus siūlymus ir priima sprendimą, apie jį per 2 darbo dienas nuo priėmimo dienos Krašto apsaugos ministerijos raštu informuojamas skundą pateikęs karo prievolininkas ar asmuo, sukakęs 17 metų, ir karo prievolę administruojanti krašto apsaugos sistemos institucija. Karo prievolininko ar asmens, sukakusio 17 metų, pageidavimu, jeigu toks pageidavimas buvo skunde nurodytas, nuskenuotas raštas gali būti pateikiamas tik elektroniniu paštu. 
Punkto pakeitimai:
Nr. V-454,
2026-05-19,
paskelbta TAR 2026-05-19, i. k. 2026-08402            

. Krašto apsaugos ministro ar jo įgalioto asmens sprendimas dėl skundo priimamas per 10 darbo dienų nuo skundo gavimo Krašto apsaugos ministerijoje dienos.

 SKYRIUS


. Krašto apsaugos ministro ar jo įgalioto asmens sprendimas per 8 darbo dienas nuo jo gavimo dienos gali būti skundžiamas Regionų administraciniam teismui Administracinių bylų teisenos įstatymo nustatyta tvarka.
. Nagrinėjant karo prievolininkų ir asmenų, sukakusių 17 metų, skundus dėl karo prievolę administruojančios krašto apsaugos sistemos institucijos sprendimų apskundimo, asmens duomenys, nurodyti Aprašo 6 punkte, tvarkomi nacionalinio saugumo ir gynybos tikslais, vadovaujantis Lietuvos Respublikos asmens duomenų, tvarkomų nusikalstamų veikų prevencijos, tyrimo, atskleidimo ar baudžiamojo persekiojimo už jas, bausmių vykdymo arba nacionalinio saugumo ar gynybos tikslais, teisinės apsaugos įstatymu, Lietuvos Respublikos krašto apsaugos sistemos organizavimo ir karo tarnybos įstatymu ir Lietuvos Respublikos karo prievolės ir alternatyviosios krašto apsaugos tarnybos įstatymu. 
Informacija apie asmens duomenų tvarkymą krašto apsaugos sistemoje pateikiama Asmens duomenų tvarkymo ir duomenų subjektų teisių įgyvendinimo krašto apsaugos sistemoje taisyklėse, patvirtintose Lietuvos Respublikos krašto apsaugos ministro 2015 m. gruodžio 3 d. įsakymu Nr. V-1253 „Dėl Asmens duomenų tvarkymo ir duomenų subjektų teisių įgyvendinimo krašto apsaugos sistemoje taisyklių patvirtinimo“, ir Krašto apsaugos ministerijos interneto svetainėje www.kam.lt.

______________________________

Karo prievolę administruojančios krašto
 apsaugos sistemos institucijos 
sprendimų apskundimo ir skundų 
nagrinėjimo  tvarkos aprašo priedas



(vardas ir pavardė, gimimo data)	
(adresas, telefono ryšio numeris, el. pašto adresas)	

Krašto apsaugos ministrui

SKUNDAS
DĖL KARO PRIEVOLĘ ADMINISTRUOJANČIOS KRAŠTO APSAUGOS SISTEMOS INSTITUCIJOS SPRENDIMO

(data)
(sudarymo vieta)


Nesutinku su karo prievolę administruojančios institucijos sprendimu, kuris įformintas



(dokumento, kuriuo įformintas sprendimas,  sudarytojas, data, registracijos numeris ir pavadinimas)
	Nurodomi skundo pagrindas ir (ar) motyvai ir juos pagrindžiantys argumentai:







PRIDEDAMA:
1.	
2.	
3.	


Patvirtinu, kad mano pateikti duomenys ir dokumentai yra teisingi.
Esu informuotas, kad mano asmens duomenis krašto apsaugos sistemos institucijos tvarkys skundo nagrinėjimo tikslais, vadovaudamosi teisės aktais, reglamentuojančiais asmens duomenų tvarkymą*.



(prašymą užpildžiusio karo prievolininko ar asmens, sukakusio 17 metų, vardas, pavardė, parašas)




(prašymą priėmusio specialisto karinis laipsnis, vardas, pavardė, parašas)

* Informacija apie asmens duomenų tvarkymą krašto apsaugos sistemoje yra pateikiama Asmens duomenų tvarkymo ir duomenų subjektų teisių įgyvendinimo krašto apsaugos sistemoje taisyklėse, patvirtintose Lietuvos Respublikos krašto apsaugos ministro 2015 m. gruodžio 3 d. įsakymu Nr. V-1253 „Dėl Asmens duomenų tvarkymo ir duomenų subjektų teisių įgyvendinimo krašto apsaugos sistemoje taisyklių patvirtinimo“, taip pat interneto svetainėje www.kam.lt


Pakeitimai:

1.

                    Lietuvos Respublikos krašto apsaugos ministerija, Įsakymas
                
Nr. V-459,
2015-05-05,
paskelbta TAR 2015-05-06, i. k. 2015-06799                
Dėl krašto apsaugos ministro 2011 m. rugsėjo 19 d. įsakymo Nr. V-1069 „Dėl Karo prievolę administruojančios krašto apsaugos sistemos institucijos priimtų sprendimų apskundimo ir skundų nagrinėjimo tvarkos aprašo patvirtinimo“ pakeitimo

2.

                    Lietuvos Respublikos krašto apsaugos ministerija, Įsakymas
                
Nr. V-1324,
2015-12-21,
paskelbta TAR 2015-12-30, i. k. 2015-20929                
Dėl krašto apsaugos ministro 2011 m. rugsėjo 19 d. įsakymo Nr. V-1069 „Dėl Karo prievolę administruojančios krašto apsaugos sistemos institucijos priimtų sprendimų apskundimo ir skundų nagrinėjimo tvarkos aprašo patvirtinimo“ pakeitimo

3.

                    Lietuvos Respublikos krašto apsaugos ministerija, Įsakymas
                
Nr. V-602,
2016-06-22,
paskelbta TAR 2016-06-27, i. k. 2016-17556                
Dėl krašto apsaugos ministro 2011 m. rugsėjo 19 d. įsakymo Nr. V-1069 ,,Dėl Karo prievolę administruojančios krašto apsaugos sistemos institucijos priimtų sprendimų apskundimo ir skundų nagrinėjimo tvarkos aprašo patvirtinimo“ pakeitimo

4.

                    Lietuvos Respublikos krašto apsaugos ministerija, Įsakymas
                
Nr. V-141,
2019-02-04,
paskelbta TAR 2019-02-05, i. k. 2019-01760                
Dėl krašto apsaugos ministro 2011 m. rugsėjo 19 d. įsakymo Nr. V-1069 „Dėl Karo prievolę administruojančios krašto apsaugos sistemos institucijos priimtų sprendimų apskundimo ir skundų nagrinėjimo tvarkos aprašo patvirtinimo“ pakeitimo

5.

                    Lietuvos Respublikos krašto apsaugos ministerija, Įsakymas
                
Nr. V-779,
2020-09-23,
paskelbta TAR 2020-09-24, i. k. 2020-19732                
Dėl krašto apsaugos ministro 2011 m. rugsėjo 19 d. įsakymo Nr. V-1069 „Dėl Karo prievolę administruojančios krašto apsaugos sistemos institucijos priimtų sprendimų apskundimo ir skundų nagrinėjimo tvarkos aprašo patvirtinimo“ pakeitimo

6.

                    Lietuvos Respublikos krašto apsaugos ministerija, Įsakymas
                
Nr. V-13,
2026-01-06,
paskelbta TAR 2026-01-07, i. k. 2026-00178                
Dėl krašto apsaugos ministro 2011 m. rugsėjo 19 d. įsakymo Nr. V-1069 „Dėl Karo prievolę administruojančios krašto apsaugos sistemos institucijos priimtų sprendimų apskundimo ir skundų nagrinėjimo tvarkos aprašo patvirtinimo“ pakeitimo

7.

                    Lietuvos Respublikos krašto apsaugos ministerija, Įsakymas
                
Nr. V-454,
2026-05-19,
paskelbta TAR 2026-05-19, i. k. 2026-08402                
Dėl krašto apsaugos ministro 2011 m. rugsėjo 19 d. įsakymo Nr. V-1069 „Dėl Karo prievolę administruojančios krašto apsaugos sistemos institucijos sprendimų apskundimo ir skundų nagrinėjimo tvarkos aprašo patvirtinimo“ pakeitimo


